Wah, rancak, rinci, renteng, runtung sanget para kadhang anggenipun atur seserepan. Sedaya pambabar jati kanthi adedasar olah kawicaksananing pikir saha batin. Sedaya pangajab mboten sanes namung supados manggih gesang ingkang langkung wicaksana tuwin mulya, kanthi wilujeng widodo yuwono ing sedayanipun. Kanthi dedepe, sumarah, sumende dumateng ngarsaning Gusti, sumangga dipun lajengaken mbabar kahanan ingkang sajatosipun. Ki wongalus ingkang dahat luhuring budhi. Menggah pamanggih kula, daupipun Ingkang Sinuhun Panembahan Senopati Adipati Ing Alaga Sayidin Panatagama sarimbit kalian Panjenengan Ndalem Kanjeng Ratu Kidul yektos mekaten kawontenanipun. Daup punika sanes kiasan, sanepan, punapa dene mitologi. Nanging daupipun KRK kalian para Nata Pangembating Praja Mataram sapangandap namung dumugi Ngarsa Dalem Ingkang Sinuhun Sri Sultan HB IX. Saksampunipun Kanjeng Ratu Kidul anggenipun nimbali Ngarsa Dalem Sri Sultan HB X kanthi bebasan asma “angger” sanes kangmas malih. Punika mratelakaken bilih Ngarsa Dalem HB X sampun kaanggep dawah putra Kanjeng ratu Kidul.